Tájékoztatás tanulói utazási bérlet támogatásról

Zalaszentgrót Város Önkormányzatának Képviselő-testülete az egyes szociális ellátásokról és szolgáltatásokról szóló 4/2015.(II.13.) számú önkormányzati rendelet 8/C § értelmében:

„(1) Tanulói utazási bérlettámogatás állapítható meg a Zalaszentgrót város településrész önkormányzatainak közigazgatási területén lakó-, illetve tartózkodási hellyel rendelkező, életvitelszerűen ott tartózkodó tanulók szülei és törvényes képviselői részére az év szeptember 1. napjától június 30.

(2) A támogatási a legfeljebb a 12. évfolyamon tanulmányokat folytató tanulók lakó-, illetve tartózkodási hely és a zalaszentgróti autóbusz-állomás közötti viszonylatra megvásárolt autóbuszbérletek árának megtérítése érdekében kérelmezhető.

(3) A támogatási kérelem az adott tanév összes hónapjára előre megvásárolt tanulói bérletek vonatkozásában október 15. napjáig, havi bérletvásárlások esetén a tanév első félévének hónapjai vonatkozásában február 15. napjáig, a második félév hónapjai vonatkozásában pedig július 15. napjáig terjeszthető elő az e rendelet 2. függeléke szerinti formanyomtatványon. A támogatási összeg megállapítása érdekében a kérelemhez csatolni kell a tanuló nevével ellátott tanulói bérletek eredeti vagy másolati példányát, valamint az intézményi tanulói jogviszony fennállásának igazolását. A kérelem benyújtására meghatározott határidők elmulasztása jogvesztéssel jár.

(4) A támogatás mértéke legfeljebb a megvásárolt tanulói bérletek ellenértékével megegyező összeg.”

A formanyomtatvány a Polgármesteri Hivatal Szociális Osztályán kérhető. A kérelemhez csatolni kell a személyazonosító igazolvány, lakcímet igazoló hatósági igazolvány másolatát, a gyermek intézményi tanulói jogviszonyának igazolását, a gyermek nevével ellátott tanulói bérletek eredeti vagy másolati példányát.

Zalaszentgrót Város Önkormányzata